**Tyler Bertuzzi** (s. 24. helmikuuta 1995 Sudbury, Ontario, Kanada) on kanadalainen jääkiekkoilija, joka edustaa NHL-joukkue Toronto Maple Leafsiä. Hän on pelipaikaltaan vasen laitahyökkääjä.

Pelityyli
---------

*The Sports Forecaster* -sivuston mukaan Bertuzzi on agitaattori, joka sekoittaa vastustajien peliä, mutta tekee myös kohtalaisen hyvin maaleja. Häntä pidetään NHL:ssä lähinnä kolmannen ja neljännen ketjun roolipelaajana.
Bertuzzi ei ole kovin isokokoinen ja hänen tulisi kehittää voimaa toteuttaakseen pelityyliään parhaalla mahdollisella tavalla. Myös Bertuzzin hyökkäyspään taidot ovat varsin rajalliset.

Ura
---

Bertuzzi aloitti jääkiekkoilun kotikaupungissaan Ontarion Sudburyssa. Hän voitti kaudella 2009–2010 Sudbury Wolvesissa OHF Bantam AAA:n hopeaa. Bertuzzi voitti myös NOBHL-liigan pudotuspelien syöttöpörssin kymmenellä syöttöpisteellään ja kauden päätteeksi sarjan mestaruuden. Kauden 2010–2011 päätteeksi hän voitti NDMHL:n mestaruuden. Guelph Storm varasi Bertuzzin 78. pelaajana OHL:n varaustilaisuudessa 2011. Hän siirtyi joukkueeseen kaudeksi 2011–2012 ja teki tulokaskautensa aikana runkosarjassa 17 tehopistettä. Kaudella 2012–2013 Bertuzzi teki runkosarjassa 22 tehopistettä.

Detroit Red Wings varasi Bertuzzin toisella kierroksella 58. pelaajana NHL:n varaustilaisuudessa 2013. Kaudella 2013–2014 hän pelasi OHL:n runkosarjassa vain 29 ottelua, mutta Bertuzzi teki niissä 35 tehopistettä. Pudotuspeleissä hän teki 18 ottelussa tehot 10+7=17. Bertuzzi voitti kauden päätteeksi OHL:n mestaruuden, J. Ross Robertson Cupin. Hän voitti Memorial Cup -lopputurnauksen maalipörssin viidellä osumallaan ja eteni Stormin kanssa turnauksen finaaliin, mutta mestaruuden vei kuitenkin WHL-joukkue Edmonton Oil Kings lukemin 6–3.

Lokakuussa 2014 Bertuzzi teki kolmivuotisen tulokassopimuksen Detroit Red Wingsin kanssa. Hän siirtyi kaudeksi 2014–2015 kuitenkin vielä Guelph Stormin OHL-joukkueen vahvuuteen ja nousi joukkueen varakapteeniksi. Bertuzzi voitti tehoilla 43+55=98 Stormin sisäisen piste- ja syöttöpörssin sekä jakoi sisäisen maalipörssin voiton Pius Suterin kanssa. He jakoivat koko liigan maalipörssin kuudennen sijan Barrie Coltsin Andrew Mangiapanen kanssa. OHL:n pistepörssissä Bertuzzi sijoittui kymmenenneksi. Hän voitti myös Stormin sisäisen tehotilaston lukemalla +26. Pudotuspeleissä Bertuzzi oli tehoilla 6+2=8 joukkueen paras maalintekijä ja jakoi sisäisen pistepörssin voiton Jason Dickinsonin kanssa. Hänet valittiin kauden päätteeksi OHL:n toiseen tähdistökentälliseen. OHL-kauden jälkeen, huhtikuussa 2015 Bertuzzi siirtyi AHL-joukkue Grand Rapids Griffinsin vahvuuteen, jossa hän pelasi kaksi runkosarjaottelua tehden yhden maalin ja 14 playoff-ottelua tehopistein 7+5=12.

Kauden 2015–2016 Bertuzzi pelasi kokonaan Grand Rapids Griffinsin AHL-joukkueessa, jossa hänen varsinainen tulokaskautensa toi 71 runkosarjaottelussa tehot 12+18=30 ja yhdeksässä playoff-ottelussa tehot 7+1=8. Bertuzzi oli pudotuspeleissä joukkueen paras maalintekijä ja hän jakoi Griffinsin sisäisen tehotilaston voiton Andy Mielen kanssa lukemalla +7. Kauden 2016–2017 päätteeksi Bertuzzi voitti Calder Cupin ja hänet palkittiin AHL:n pudotuspelien arvokkaimpana pelaajana Jack A. Butterfield Trophylla. Bertuzzi debytoi kauden aikana myös Red Wingsin NHL-joukkueessa, jossa hän pelasi seitsemän runkosarjaottelua ilman tehopisteitä. Bertuzzi teki NHL-debyyttinsä 8. marraskuuta 2016 vieraissa Philadelphia Flyersia vastaan. Hän sai ottelussa jääaikaa 9.57 minuuttia. Bertuzzi keräsi ottelusta teholukeman +1.

Kausi 2017–2018 Bertuzzilla alkoi loukkaantumisen vuoksi vasta lokakuun 2017 lopulla, jolloin hän aloitti kautensa Griffinsin AHL-joukkueen vahvuudessa. Bertuzzi kutsuttiin ensimmäisen kerran Red Wingsin NHL-vahvuuteen joulukuussa. Hän teki NHL-uransa avausmaalin 14. tammikuuta 2018 vieraissa Chicago Blackhawksia vastaan. Bertuzzi sai ottelussa myös syöttöpisteen oltuaan kakkossyöttäjänä Dylan Larkinin tekemään ottelun avausmaaliin, joka jäi myös Red Wingsin 0–4-voittoon päättyneen ottelun ratkaisumaaliksi.

Lokakuussa 2020 Bertuzzi teki Red Wingsin kanssa välimieskäsittelyssä yksivuotisen ja 3,5 miljoonan dollarin arvoisen jatkosopimuksen.

Heinäkuussa 2021 Bertuzzi teki kaksivuotisen jatkosopimuksen Red Wingsin kanssa.

Maaliskuussa 2023 Bertuzzi kaupattiin Boston Bruinsiin vaihdossa ensimmäisen kierroksen varausvuoroon vuoden 2024 varaustilaisuudessa ja neljännen kierroksen varausvuoroon vuoden 2025 varaustilaisuudessa. 

Heinäkuussa 2023 Bertuzzi teki vapaana agenttina Toronto Maple Leafsin kanssa yksivuotisen ja 5,5 miljoonan dollarin arvoisen sopimuksen.

Muuta
-----

Bertuzzin setä Todd pelasi omalla urallaan pudotuspelit mukaan lukien yli 1 200 NHL-ottelua, ja hän kuului Kanadan joukkueeseen Torinon olympiakisoissa vuonna 2006. Toddin lapset ja Tylerin serkut Jaden ja Tag Bertuzzi ovat pelanneet myös jääkiekkoa. Heistä Tag pelaa tällä hetkellä Guelph Stormin OHL-joukkueessa.

Bertuzzilla on italialaisia sukujuuria.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Guelph Storm | OHL | 61 | 6 | 11 | 17 | 117 | 6 | 0 | 2 | 2 | 17 |
| 2012–2013 | Guelph Storm | OHL | 43 | 13 | 9 | 22 | 68 | 5 | 0 | 0 | 0 | 14 |
| 2013–2014 | Guelph Storm | OHL | 29 | 10 | 25 | 35 | 49 | 18 | 10 | 7 | 17 | 24 |
|  | Guelph Storm | M-Cup | – | – | – | – | – | 4 | 5 | 0 | 5 | 10 |
| 2014–2015 | Guelph Storm | OHL | 68 | 43 | 55 | 98 | 91 | 9 | 6 | 2 | 8 | 10 | Kakkostähdistö |
|  | Grand Rapids Griffins | AHL | 2 | 1 | 0 | 1 | 0 | 14 | 7 | 5 | 12 | 10 |
| 2015–2016 | Grand Rapids Griffins | AHL | 71 | 12 | 18 | 30 | 133 | 9 | 7 | 1 | 8 | 8 |
| 2016–2017 | Detroit Red Wings | NHL | 7 | 0 | 0 | 0 | 0 | – | – | – | – | – |
|  | Grand Rapids Griffins | AHL | 48 | 12 | 25 | 37 | 37 | 19 | 9 | 10 | 19 | 50 | Calder Cup |
| 2017–2018 | Detroit Red Wings | NHL | 48 | 7 | 17 | 24 | 39 | – | – | – | – | – |
|  | Grand Rapids Griffins | AHL | 16 | 7 | 7 | 14 | 39 | – | – | – | – | – |
| 2018–2019 | Detroit Red Wings | NHL | 73 | 21 | 26 | 47 | 36 | – | – | – | – | – |
| 2019–2020 | Detroit Red Wings | NHL | 71 | 21 | 27 | 48 | 40 | – | – | – | – | – |
| 2020–2021 | Detroit Red Wings | NHL | 9 | 5 | 2 | 7 | 4 | – | – | – | – | – |
| 2021–2022 | Detroit Red Wings | NHL | 68 | 30 | 32 | 62 | 47 | – | – | – | – | – |
| 2022–2023 | Detroit Red Wings | NHL | 29 | 4 | 10 | 14 | 23 | – | – | – | – | – |
|  | Boston Bruins | NHL | 21 | 4 | 12 | 16 | 6 | 7 | 5 | 5 | 10 | 26 |
| 7 kautta | yhteensä | NHL | 326 | 92 | 126 | 218 | 195 | 7 | 5 | 5 | 10 | 26 |
| 4 kautta | yhteensä | AHL | 137 | 32 | 50 | 82 | 204 | 42 | 23 | 16 | 39 | 68 |

Lähteet
-------

* Tyler Bertuzzi The Internet Hockey Databasessa (englanniksi)
* Tyler Bertuzzi Legends of Hockey -sivustolla (englanniksi)
* Tyler Bertuzzi *Elite Prospects*. Everysport Media Group AB.  (englanniksi)

### Viitteet

1. 1 2  BERT'S BACK *griffinshockey.com*.  30.10.2017. GRAND RAPIDS, Mich.:  Grand Rapids Griffins.  Arkistoitu 13.3.2018. Viitattu 20.2.2018. (englanniksi)
2. 1 2  TSN ca Staff: Boston Bruins acquire pending UFA Tyler Bertuzzi from Detroit Red Wings *TSN*.  2.3.2023. Viitattu 2.3.2023. (englanniksi)
3. 1 2 3 4  Tyler Bertuzzi The Internet Hockey Databasessa (englanniksi)
4. ↑  Tyler Bertuzzi Stats, Profile, Bio, Analysis and More *sportsforecaster.com*. XML Team Solutions, LLC. Viitattu 20.2.2018. (englanniksi)
5. 1 2 3 4 5  Tyler Bertuzzi *Elite Prospects*. Everysport Media Group AB.  (englanniksi)
6. ↑  Bertuzzi sticks with Storm *guelphstorm.com*.  2.9.2011. Guelph Storm Hockey Club. Viitattu 20.2.2018. (englanniksi)
7. ↑  DiFilippo, Alex: Detroit signs prospect Bertuzzi to three-year deal  17.10.2014. DETROIT:  Detroit Red Wings. Viitattu 20.2.2018. (englanniksi)
8. ↑  Detroit Red Wings – Philadelphia Flyers – November 8th, 2017 *NHL.com*.  8.11.2016. National Hockey League. Viitattu 20.2.2018. (englanniksi)
9. ↑  Kujawa, Kyle: Red Wings recall Tyler Bertuzzi  8.12.2017. DETROIT:  Detroit Red Wings. Viitattu 20.2.2018. (englanniksi)
10. ↑  Detroit Red Wings – Chicago Blackhawks – January 14th, 2018 *NHL.com*.  14.1.2018. National Hockey League. Viitattu 20.2.2018. (englanniksi)
11. ↑
12. ↑
13. ↑
14. ↑  Jenkins, Lee: Bertuzzi's Opportunity to Show He Belongs *nytimes.com*.  7.2.2006. The New York Times Company. Viitattu 20.2.2018. (englanniksi)

Kanadan joukkue – Jääkiekon MM-kilpailut 2019
4 Fabbro |
5 Myers |
7 Couturier (**A**) |
10 Jost |
14 Henrique |
16 McCann |
17 Strome |
18 Dubois |
19 Turris (**C**) |
21 Joseph |
23 Reinhart |
25 Nurse |
27 Theodore |
28 Severson |
29 Blackwood |
30 Murray |
31 Hart |
39 Mantha |
51 Stecher |
59 Bertuzzi |
61 Stone (**A**) |
62 Montour |
71 Cirelli |
72 Chabot |
81 Marchessault |
Valmentaja Alain Vigneault